Lovitură pentru mafia imobiliară de pe litoral. Arhitectul-șef al orașului Năvodari, trimis în judecată pentru luare de mită
Arhitectul-șef al orașului Năvodari a fost trimis în judecată de DNA pentru luare de mită, fiind acuzat că i-a fost vândut un imobil la un preț socotit derizoriu de anchetatori pentru a semna documentele de urbanism necesare realizării unui proiect imobiliar. De asemenea, Giorgiana Cotigi a mai acceptat să îi fie făcute lucrări de amenajare la locuința achiziționată, pentru a semna certificate de urbanism, autorizații de construire, pentru alte proiecte imobiliare.